[bookmark: _Hlk165528666]Z A P I S N I K
42. sjednice Vijeća Mjesnog odbora Volovčica
održane dana 17. rujna 2024. godine (utorak) s početkom u 17:30 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Stipo Grgić, Iva Jelačić, Marko Maričić, 
NENAZOČNI ČLANOVI VIJEĆA: Ivan Mlinarević
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 4 od 5 članova/ica Vijeća, što znači da Vijeće može pravovaljano odlučivati te otvara 42. sjednicu Vijeća Mjesnog odbora.
Vijeće je jednoglasno verificiralo tekst Zapisnika 41. sjednice Vijeća održane dana 29. kolovoza 2024. godine. Na prijedlog predsjednice, Vijeće jednoglasno utvrđuje dopunjeni
D N E V N I   R E D
1. Zaključak o osiguravanju sredstava za Plan potreba 2025.
2. Zaključak o prijedlogu spajanja dvaju Mjesnih odbora (Volovčica i Donje Svetice) pred iduće mandatno razdoblje
3. Korištenje prostora MO Volovčica
4. Aktualna komunalna problematika
5. Razno: izvješća, pitanja i prijedlozi.
Ad1)	Zaključak o osiguravanju sredstava za Plan potreba 2025.
Vijeće Mjesnog odbora Volovčica na 42. sjednici održanoj dana 17. rujna 2024. godine jednoglasno je donijelo
Z A K L J U Č A K
 o osiguravanju sredstava za provođenje aktivnosti, programa i projekata u svrhu unapređenja kvalitete života građana

1. [bookmark: _GoBack]Vijeće Mjesnog odbora Volovčica predlaže da se za naredno proračunsko razdoblje osiguraju sredstva za potrebe realizacije Plana u iznosu 4.000,00 eura.
1. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.

Ad2)	Zaključak o prijedlogu spajanja dvaju Mjesnih odbora (Volovčica i Donje Svetice) pred iduće mandatno razdoblje
Temeljem provedene rasprave, Vijeće Mjesnog odbora Volovčica jednoglasno donosi 
Z a k lj u č a k   2.
Vijeće Mjesnog odbora Volovčica predlaže i dostavlja na daljnje postupanje Vijeću Gradske četvrti Peščenica-Žitnjak i Gradskom uredu za mjesnu samoupravu, civilnu zaštitu i sigurnost prijedlog
·  pred iduće mandatno razdoblje spajanje dvaju Mjesnih odbora Gradske četvrti Peščenica-Žitnjak – Volovčica i Donje Svetice - u jedan Mjesni odbor;
· Kao naziv predlažemo Mjesni odbor Volovčica.
Obrazloženje
Mjesni odbori Donje Svetice i Volovčica su naselja koja čine prostornu, povijesnu i infrastrukturnu cjelinu koju međusobno ne dijeli veća prometnica ili prirodna razdjelnica.
Uz to, dominanto stanovnici MO Donje Svetice na prostoru između ulice Donje Svetice i Ivanićgradske ulice svoj „kvartovski“ identitet, „kvartovsku“ pripadnost i danas povezuju s Volovčicom.
Nadalje, planirane i razmatrane komunalne aktivnosti i programi građenja na području oba mjesna odbora nadovezuju se i međusobno utječu unapređenju kvalitete života stanovnika i MO Donje Svetice i MO Volovčica (uređenje ulice Donje Svetice, produženje Darwinove ulice,  nova „zelena transverzala“ i realizacija tzv. linijskog parka uz rasformiranu trasu željezničke pruge i sl.).
Novi mjesni odbor imao bi ukupno 8.297 stanovnika (prema podacima Popisa stanovništva 2021.) na površini od 137,58Ha.
Novo Vijeće mjesnog odbora imalo bi 9 vijećnika 
Ad3)	Korištenje prostora mjesne samouprave Volovčica
Temeljem provedene rasprave Vijeće Mjesnog odbora Volovčica jednoglasno donosi 
Z a k lj u č a k   3.
Vijeće Mjesnog odbora Volovčica odobrava korištenje dvorane od 72m2, čajne kuhinje i sanitarnog čvora u prostoru mjesne samouprave Volovčica, Kriška 20, gospođi Almeidi Dragičević iz Zagreba, Kolarova 14,  u nedjelju 27.10.2024. godine u terminu od 10.00 do 22.00 sata.
Ad4)	Aktualna komunalna problematika
Temeljem prijave podpredsjednika Maričića o uočenim sigurnosnim nedostacima na dječjem igralištu u ulici Hermana Dalmatina, uputit će se zahtjev nadležnoj podružnici Zagrebačkog holdinga za žurnu provedbu održavanja i popravka ulaznih vrata u dječje igralište.
Ad5)	Razno
Podpredsjednik Maričić je izvijestio vijećnike o rezultatima i dogovorima sa sastanak s ravnateljem OŠ Petra Preradovića od dana 04.09.2024. u svezi održavanja urbanog vrta sa začinskim biljem u sklopu multifunkcionalnog parka i u svezi aktivnost iz Programa potreba za 2024. godinu – „Plato kakav želim“ – dogovoreno je da će se aktivnost organizirati jedan radni dan krajem listopada ili početkom studenog (od ponedjeljka do petka) u terminu od 12.00 do 14 sati. Dogovorena je i daljnja podjela radnih zadataka vezano aktivnost „Plato kakav želim“.
Predsjednica je izvijestila vijećnike i donaciji cvijeća za urbani vrt sa začinskim biljem u sklopu multifunkcionalnog parka.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 22.10.2024. godine s početkom u 18,00 sati.
Dovršeno u 18:50 sati.
Zapisnik vodila:
Iva Jelačić
KLASA: 024-08/24-003/1846
URBROJ: 251-13-11-11/008-24-3
Zagreb, 17. rujna 2024.
Predsjednica
Vijeća Mjesnog odbora Volovčica
Iva Jelačić
